Гданьская палітэхніка

**Гданьская палітэхніка** () — адна зь вядучых тэхнічных ВНУ Польшчы, у тым ліку і Паморскага ваяводзтва.

Дзяржаўны, аўтаномны ўнівэрсытэт, адзін з самых старажытных унівэрсытэтаў Эўропы. Функцыянуюць 9 факультэтаў, на якіх навучаецца больш за 25 тыс. студэнтаў на дзённай і завочнай форме навучаньня. Колькасьць работнікаў перавышае 2400 чалавек, зь якіх 1200 гэта выкладчыкі і навуковыя дзеячы ўнівэрсытэту. Большасьць факультэтаў маюць акадэмічныя правы, іх навуковыя парады маюць права прысвойваць вучоныя ступені кандыдатаў, дактароў навук і прафэсараў. Ёсьць адным з прызнаных сусьветных арганізатараў міжнародных канфэрэнцыяў, сымпозіюмаў і сэмінараў.

Таксама меў высокі рэйтынг сярод польскіх унівэрсытэтаў:
* 2-і па ліку ўнівэрсытэт, які карыстаецца цікавасьцю ў маладых выпускнікоў сярэдніх школ, кандыдатаў на паступленьне.
* Ужо трэці год — гэта самы папулярны ўнівэрсытэт па рэйтынгу Міністэрства навукі і вышэйшай адукацыі Польшчы. 3-і па ліку ўнівэрсытэт, выпускнікі якога атрымліваюць высокія заработныя платы ва ўсёй Польшчы.
* 4-е месца сярод ВНУ, выпускнікі якога становяцца кіраўнікамі фірмаў па вэрсіі газэты «Rzeczpospolita».
* 2-й лепшы паказчык сярод ВНУ, які ажыцьцяўляе падрыхтоўку асьпірантаў, пераможца конкурсу «PRODOK»
* 2-е месца сярод найбольш крэатыўных, знаходлівых, інавацыйных выпускнікоў. ВНУ атрымлівае сэртыфікат «Унівэрсытэт Лідэраў» ад Фонду Навуковага Разьвіцьця і вышэйшай адукацыі Польшчы, а таксама ад Агенцтва «PR-мэнэджмэнт Przemysław Ruta Communication».
* Званьне самага лепшага Факультэта Хіміі ў Польшчы па рэйтынгу Дзяржаўнай акрэдытацыйнай Камісіі і Міністэрства навукі і вышэйшай адукацыі Польшчы.
Традыцыйна ВНУ падтрымлівае студэнцкую і парлямэнцкае жыцьцё. У 60-тых гадах быў створаны першы незалежны Студэнцкі Парлямэнт у пасьляваенным пэрыядзе ўсей вышэйшай адукацыі ў Польшчы. У той жа час, пачалі сваю дзейнасьць знакаміты тэатар «Bim-Bom» у чале з Зьбігневам Цыбульскім і Багумілам Кабэлай. На працягу доўгіх гадоў Гданьскі Тэхнічны Ўнівэрсытэт падтрымлівае лёзунг «Тэхнічны унівэрсытэт з уяўленьнем і будучыняй».

У ГТУ прыязджаюць студэнты з больш за 30 краінаў сьвету. Самыя вялікія групы замежных студэнтаў з: Гішпаніі, Кітая, Йемена, Расейскай Фэдэрацыі, Украіны і Рэспублікі Беларусь, а таксама Індыя, Непал, Іран і Віетнам. Маецца больш за 420 дагавораў па праграме абмену студэнтаў Erasmus, Эразмус+ і Erasmus Mundus, дзе студэнты атрымліваюць стыпэндыю на вучобу і практыку ў рамках праграмы абмену студэнтаў.

Бюро па абслугоўваньню замежных студэнтаў і гасьцей (па-польску Biuro Obsługi Studentów i Gości Zagranicznych) займаецца наборам студэнтаў на навучаньне, а таксама апекай над студэнтамі з краінаў, якія не датычацца да краінаў ЭЗ.

### Месцазнаходжаньне ўнівэрсытэту
Гданьская палітэхніка месьцілася ў цэнтры самага Вжэшча — раён Гданьску, які мае выдатную транспартную разьвязку вядучую ў кожную частку Труймяста.
Гданьск — гэта горад са стогадовымі традыцыямі. Горад належыць да аднаго з самых вялікіх, прамысловых, культурных, навуковых і дзелавых цэнтраў краіны.
У 21-й вышэйшай навучальнай установе Гданьску вучацца каля 64 тыс. чалавек, зь якіх палова — гэта студэнты Гданьскага Тэхнічнага Ўнівэрсытэту.
Гданьск — гэта сталіца буйной гарадзкой аглямэрацыі, насельніцтвам больш чым 2,2 мільёны чалавек усяго Паморскага рэгіёну, што адначасова замяняе адзін з самых заможных гарадоў у Польшчы. Большая частка мясцовай вытворчасьці — гэта караблебудаўнічыя і суднарамонтныя прадпрыемствы, а таксама ўсе віды воднага транспарту, якія перавозяць грузы або пасажыраў па водных шляхах, як натуральным (акіяны, моры, рэкі, азёры), так і штучным (каналы, вадасховішча).
У горадзе маецца два порта. Адзін зь іх — гэта Новы Порт — сапраўдны эпіцэнтар вытворчасьці судоў і караблёў, сукупнасьць мэталюргічных і хімічных прадпрыемстваў, а таксама прадпрыемстваў па харчаперапрацоўчай прамысловасьці. Другі — Паўночны Порт, зьяўляецца самым вялікім у Польшчы, шматспадзеўны праект у сфэры марской прамысловасьці. Порт займаецца экспартам вугалю і імпартам нафты.
У 1980 годзе Гданьская Вэрф была месцам нараджэньня і паўстаньня Салідарнасьці, якая ў 1989 годзе прывяла да распаду ўлады камуністычных партыяў. Гданьчанін, лідэр Салідарнасьці Лех Валенса (які ў 1983 годзе атрымаў Нобэлеўскую прэмію міру) стаў прэзыдэнтам Польшчы ў 1990 годзе.
За апошнія 10 гадоў Гданьск пасьпяхова рэалізуе стратэгію па паступовым разьвіцьці, у якім галоўную ролю адыгрывае эканоміка базуецца на ведах.

### Унівэрсытэцкі гарадок
У унівэрсытэцкім гарадку выдатна суседнічаюць, як сучасныя будынкі, так і будынкі, якія зьяўляюцца гістарычнай выдатнасьцю. Сымбалем унівэрсытэту зьяўляецца манумэнтальны Галоўны корпус, у стылі нідэрляндзкага нэарэнэсансу, пабудаваны яшчэ на пачатку XX стагодзьдзя вядомым архітэктарам, а пазьней прафэсарам унівэрсытэту Альбэртам Карстэнам.
 
Падчас Другой Сусьветнай вайны згарэла больш за 60% паверхні і 70% даху ўсяго будынка. У сувязі з гэтым ад вежы з гадзіньнікамі засталася толькі мэталічная канструкцыя. Нягледзячы на тое што, неўзабаве ўсе пашкоджаньні былі хутка адноўлены, рэканструкцыю вежы пастаянна адкладалі на потым. Праз 67 гадоў, а менавіта 13 мая 2012 году, вежа была цалкам адноўлена і вернута на сваё ранейшае месца ў Галоўным корпусе.

Кампус Гданьскай палітэхніка пастаянна ў працэсе разьвіцьця і дадатковых перабудоў. Частка будынкаў, якія адносяцца да помнікаў архітэктуры выдатна спалучаюцца з сучаснымі будынкамі, аўдыторыі й лябараторыі якіх абсталяваны самымі сучаснымі тэхналёгіямі. Вынікам, які можна назіраць сёньня, зьяўляецца яшчэ сьвежая распрацоўка дызайну інтэр’еру новай Лябараторыі Інавацыйных электраэнэргетычных Тэхналёгій і Інтэграцыі аднаўляльных крыніц энэргіі, у якой будуць праводзіцца дасьледаваньні па ўкараненьні і ўжываньня прамысловых патэнтаў у сучаснай электраэнэргетыцы.

У 2014 годзе пачаў сваю працу комплекс, які складаўся з Цэнтру Нанатэхналёгіі (Корпус Б), Цэнтар матэматычнай падрыхтоўкі і Дыстанцыйнага навучаньня праз Інтэрнэт, а таксама падземная паркоўка на 50 месцаў.

На тэрыторыі ўнівэрсытэцкага гарадка знаходзяцца наступныя сучасныя цэнтры:
* Цэнтар Нанатэхналёгіі, у якім знаходзяцца 25 сучасных лябараторыяў, абсталяваны ўнікальнай сучаснай апаратурай для дасьледаваньняў атама.
* Цэнтар Interizon — Паморскі ІКТ-Кластар / клястэр інфармацыйна-камунікацыйных тэхналёгій, у складзе якога ўжо 140 рэгіянальных прадпрыемстваў сфэры інфармацыйных тэхналёгій. Клястэр лічыцца найбольш дынамічна разьвіваюцца і найлепшым ва ўсёй Польшчы.
* Цэнтар матэматычнай падрыхтоўкі і Дыстанцыйнага навучаньня праз Інтэрнэт, выкарыстоўвае самыя апошнія ІТ-тэхналёгіі па разьвіцьці канцэпцый матэматычнага мадэляваньне і аналізу візуальны дадзеных.
* Цэнтар інфарматызацыі Труймейской акадэмічнай кампутарнай сеткі, які адначасова зьяўляецца Цэнтрам магутных сэрвэраў. З дапамогай якога ажыцьцяўляецца доступ да ўсіх інфармацыйных рэсурсаў, у тым ліку і да вылічальных лічбавых сыстэм, а таксама да ўсіх падразьдзяленьняў унівэрсытэту.
* Цэнтар трансфэру Навукі і Тэхналёгій, які займаецца падтрымкай інавацыйнай актыўнасьці ўнівэрсытэту.
* Унівэрсытэцкі Спартыўны Цэнтар, які падтрымлівае спартовыя аб’екты на вышэйшым узроўні, да якога маюць доступ ўсе студэнты і супрацоўнікі ўнівэрсытэту.

### Гісторыя

## Галоўныя падзеі
* 1900 — пакладзены быў першы камень у падмурак унівэрсытэту
* 1904 — створаная Каралеўская вышэйшая тэхнічная школа (Königliche Technische Hochschule)
* 1921 — Вышэйшая тэхнічная школа (Hochschule) была перададзеная самакіраваньню Вольнага гораду Гданьска. Назву ВНУ было афіцыйна зьмянілі на Тэхнічную вышэйшую школу Вольнага гораду Гданьска (Technische Hochschule der Freien Stadt Danzig)
* 1945 г., 24 мая — ВНУ афіцыйна названая польскай
* 2004 — 100-гадовы юбілей ад заснаваньня
* 2014 — 110 гадоў існаваньня ВНУ
* 2020 — смарт-унівэрсытэт

### Гэвэліюс і Фарэнгайт — заступнікі сьценаў унівэрсытэту
Ян Гэвэліюс (1611 Гданьск — 1687 Гданьск) — найбольш вядомы пасьля Мікалая Капэрніка астраном на польскай зямлі. Распрацоўшчык прыбораў для астранамічных вымярэньняў, вынаходнік падвесных мэханічных гадзіньнікаў, пэрыскопа і мікра мэтрычнага шруба, стваральнік першай у сьвеце вялікай астранамічнай абсэрваторыі, якая была абсталявана сапраўднымі тэлескопамі.

Гэвэліюс амаль усё сваё жыцьцё правёў у Гданьску. На даху дамоў, у якіх ён жыў, пастаянна будаваў астранамічныя абсэрваторыі, якія на працягу многіх гадоў абсталяваў прыборамі ўласнай выдумкі. Самы вялікі тэлескоп меў даўжыню 39 мэтраў і быў усталяваны за горадам. Акрамя таго што Гэвель дасьледаваў зоркі, плянэты, камэты, ён таксама дасьледаваў зьяву лібрацыі паверхні Месяца — вагальны рух Месяца пры назіраньні зь Зямлі. Стварыў новыя сузор’і, быў першым, хто адкрыў 4 камэты, зь вялікім посьпехам зьдзейсьніў вымярэньне вышыні гор на Месяцы, адкрыў векавыя зьмены магнітных скланеньняў. Быў аўтарам шматлікіх астранамічных прац.
Таксама быў першым вучоным на польскай зямлі, які атрымаў сяброўства ў Лёнданскім каралеўскім таварыстве. У свой час на дасьледаваньне сузор’я паўднёвага паўшар’я неба паблізу нябеснага экватара Людовік XIV дэ Бурбон і вялікі польскі кароль Ян III Сабескі аказалі яму фінансавую падтрымку. У 1690 у нябесным атлясе «Уранаграфія» Гэвель паказвае «Шчыт Сабескага» () у гонар Яна Сабескага.

У 2006 годзе на плошчы ў Старым горадзе каля Ратушы адкрыты помнік Гэвелю, аўтарам якога зьяўляецца Ян Шчыпка ().

У 2011 годзе Сойм Польшчы прыняў рашэньне назваць год у гонар Гэвеля.

**[[Габрыель Фарэнгайт]] (24 мая 1688, Гданьск — 16 верасьня 1736, Гаага).** Вядомы фізык і інжынэр, вынаходнік ртутнага тэрмомэтра і тэмпэратурнай шкалы Фарэнгайта. Нарадзіўся, жыў і вучыўся ў Гданьску. Пасьля сьмерці бацькоў пераехаў у Амстэрдам, дзе працягваў вывучаць фізыку, праводзіў дасьледаваньні з прыладамі якія вымяраюць тэмпэратуру і ціск, адначасова выкладаў хімію.

У 1709 вярнуўся ў Гданьск і пражыў да 1712 году, у гэты пэрыяд займаўся дасьледаваньнямі па распрацоўцы прыладаў якія вымяраюць тэмпэратуру і ціск.

Фарэнгайт быў першым у сьвеце навукоўцаў, які выкарыстаў ртуць у тэрмомэтрах. Апісаў зьяву раставаньня лёду, даказаў, што тэмпэратура кіпеньня вады залежыць ад ціску, таксама апісаў ўласьцівасьці плаціны; займаючыся оптыкай, палепшыў тэлескоп Ньютана.

У навуковым выданьні Лёнданскага каралеўскага таварыства па разьвіцьцю ведаў аб прыродзе апублікаваў вынікі дасьледаваньня распрацоўкі тэрмомэтра, баромэтра і прыбора для вымярэньня шчыльнасьці вадкасьцяў (арэомэтар). Шкала названая ў яго гонар, бо прапанаваў яе ў 1725 (32&nbsp;°F = 0&nbsp;°C). Доўгі час шкала Фарэнгайта была асноўнай у ангельскамоўных краінах, але ў канцы 1960-х — пачатку 1970-х гадоў яна была практычна выцесьненая шкалой швэдзкага астранома Цэльсія. Толькі ў ЗША, Аўстраліі і Новай Зэляндыі шкала Фарэнгайта да гэтага часу шырока выкарыстоўваецца ў бытавых мэтах.

У 2008 годзе ў Гданьску пастаўлена мэтэаралягічная калёна ім. Фарэнгайта. Шкляны рэзэрвуар з тэрмомэтрам 1,2 м у вышыню, побач абедзьве шкалы — Фарэнгайта і Цэльсія.

22 верасьня 2010, згодна з рашэньнем Сэната Гданьскага Тэхнічнага Ўнівэрсытэту Паўночны палац-калодзеж названы ў гонар Даніэля Габрыеля Фарэнгайта, адпаведна Паўднёвы — разам з Маятнікам Фуко — у гонар Яна Гэвеля.
2 кастрычніка 2011 і 1 кастрычніка 2013 г. сьцены ўнівэрсытэту засталіся назаўжды ўвекавечаны партрэтамі знакамітых жыхароў Гданьска.

### Адукацыя

### Асноўная мэта ўнівэрсытэту
Забесьпячэньне высокай якасьці навучаньня для патрэбаў дынамічнага разьвіцьця эканомікі і грамадзтва, якое грунтуецца на навуцы. Правядзеньне навуковых дасьледаваньняў на вышэйшым міжнародным узроўні ва ўмовах маштабнай глябалізацыі сьвету, а таксама рэалізацыя інавацыйных рашэньняў для грамадзтва, якое перш за ўсё прымае актыўны ўдзел у пераменах цывілізацыі, асабліва ў разьвіцьці навукі і тэхнікі.

**Прыярытэты ўнівэрсытэту  — Смарт-унівэрсытэт**

**S — стратэгія.**

Пошук дадатковага фінансаваньня для рэалізацыі стратэгічных заданьняў, згодна з патрабаваньнямі ЕЗ, Польшчы і ўсяго Паморскага рэгіёну.

**M — максымум інавацыяў** Ўвядзеньне новых мэханізмаў, супрацоўніцтва з арганізацыямі па распрацоўцы інавацыйных рашэньняў ня толькі для ўнівэрсытэту, але і для ўсяго рэгіёну ў цэлым.

**A — адкрыты для ўсіх**Падрыхтоўка і правядзеньне навучаньня Long Life Learning, рэалізацыя групавых праектаў, а таксама e-learning (навучаньне он-лайн) навучальных праграм, мадэрнізацыя навукова-дыдактычных лябараторыяў і прымяненьне дасьледаваньняў на практыцы

**R — разьвіцьцё асобы**Створаны ўсе неабходныя ўмовы для ўсебаковага разьвіцьця студэнтаў, асьпірантаў і работнікаў. Самых актыўны і старанных адзначаюць за дасягненьні ў вучобе і працы.

**T — творчы падыход**

Ліквідацыя перашкодаў і адміністрацыйных цяжкасьцяў праверанымі эфэктыўнымі мэтадамі, захаваньня культуры працы і крэатыўнае стварэньне творчага працэсу працы з інавацыйнымі тэхналёгіямі.

### Прапанова па адукацыі
Вышэйшую адукацыю I і II ступені, дзённая і завочная форма навучаньня33 напрамкі, з іх:3 3 напрамкі міжфакультэцкія2 міжунівэрсытэцкія — дзьве ўнікальныя праграмы: «мэханічна-мэдыцынская інжынэрыя» і «будаўнічая хімія»асьпірантура, дзённая і завочная форма навучаньня56 праграм пасьлядыплёмнай адукацыі3 напрамкі навучаньня MBAбольш чым 1200 навуковых работнікаўбольш чым 27000 студэнтаў
**9 факультэтаў:**
* Факультэт архітэктуры
* Факультэт хіміі
* Факультэт электронікі, тэлекамунікацыі і інфарматыкі
* Факультэт электратэхнікі і аўтаматыкі
* Факультэт тэхнічнай фізыкі і прыкладной матэматыкі 
* Факультэт інжынэрыі наземнага будаўніцтва і навакольнага асяродзьдзя
* факультэт мэханікі
* Факультэт акіянатэхнікі і суднабудаваньня
* Факультэт мэнэджмэнту і эканомікі

### Выпускнікі ГТУ
У пэрыяд з 1904 па 1939 каля 11080 чалавек прайшлі навучаньне ў Гданьскай палітэхніцы. З 1945 году па сьнежань 2012 г колькасьць выпускнікоў дасягнула 89 000. Такім чынам больш за 100 000 чалавек пакінулі сьцены ўнівэрсытэту з дыплёмамі ў руках.

### Новая мадэль адукацыі — інжынэр будучыні
Гданьская палітэхніка выйграла конкурс у рамках Эўрапейскага фонду на рэалізацыю праекту «інжынэр будучыні». Праект уключае ў сябе новую мадэль адукацыі, арыентаваную на рэалізацыю праектаў у групе і набыцьцё такіх навыкаў як выніковае супрацоўніцтва, гатоўнасьць пайсьці на рызыку і аналітычны падыход да вырашэньня праблем. Атрыманыя сродкі будуць выкарыстаны на мадэрнізацыю інфраструктуры і новых лябараторыяў. Дзякуючы праекту створана 921 месцаў для практычных заняткаў.

Унівэрсытэт мае міжнародны сэртыфікат якасьці адукацыі ECTS і CDIO Label, пра што сьведчыць адукацыйная праграма па ўсіх напрамках. Галоўным чынам яна арыентавана на ўмацаваньне практычных навыкаў і фармаваньне пачатковых прафэсійных ведаў у студэнтаў.

Таксама каштоўным досьледам для Гданьскай палітэхнікі зьяўляецца ўдзел у міжнародным кансорцыюме CDIO, члены якога для навучаньня спэцыялістаў ўжываюць формулу «зразумець — сканструяваць — укараніць — дзейнічаць» (Conceive — Design — Implement — Operate).

### Міжнароднае супрацоўніцтва
Міжнароднае супрацоўніцтва ў Гданьскім Політэхнічным Унівэрсытэце паступова разьвіваецца. Студэнты і супрацоўнікі прымаюць удзел у шматлікіх міжнародных адукацыйных праграмах і разам з ўнівэрсытэтамі-партнёрамі ствараюць міжнародную сетку. На дадзены момант унівэрсытэт рэалізуе 402 міжведамасных пагадненьняў у рамках праграмы Эразм і 77 пагадненьняў аб двухбаковым супрацоўніцтве агульнага характару.

Гданьская палітэхніка каардынуе і ўдзельнічае ў праектах тыпу LLP Intensive Programme, Эразм Сьвет, Jean Monnet, CEEPUS, TEMPUS, імя Леанарда да Вінчы. Унівэрсытэт зьяўляецца адным з удзельнікаў-заснавальнікаў Рэгіянальнай унівэрсытэцкай сеткі Балтыйскага мора (РУСБМ) — сетка яднаюцца вышэйшыя навучальныя ўстановы Польшчы, Беларусі, Эстоніі, Фінляндыі, Латвіі, Літвы і Расеі.

Сучасныя лябараторыі, велізарны інтэлектуальны патэнцыял, шырокі спэктар навукова-дасьледчых груп і студэнцкіх арганізацыяў, уяўляе сабой ідэальную сераду для ўзаемнага абмену вопытам, з-за чаго колькасьць замежных студэнтаў з усяго сьвету ў Гданьскай палітэхніцы кожны год расьце.

### Навуковыя дасьледаваньні
На працягу некалькіх гадоў у Гданьскай палітэхніцы ўзрастае колькасьць праектаў, рэалізаваных у супрацоўніцтве з установамі фінансуе дасьледаваньні, такімі Нацыянальны навуковы цэнтар, Нацыянальны цэнтар дасьледаваньняў і разьвіцьця, Польскі фонд навукі. Сярод іх праекты высокага тыражу ў рамках праграмы Maestro, Праграмы прыкладных дасьледаваньняў, LIDER, INNOTECH а таксама новая праграма Graf-TECH.

Акрамя таго, унівэрсытэт рэалізуе праект для выбітных студэнтаў, так званы «Алмазны Грант».
Гданьскі Політэхнічны Ўнівэрсытэт таксама можа пахваліцца посьпехам у прыцягненьні сродкаў ад замежных устаноў, напрыклад — школа прымае ўдзел у рэалізацыі прэстыжнага гранта што фінансуецца ЭЗ у рамках IDEAS — што можна параўнаць з атрыманьнем Нобэлеўскай прэміі.

Унівэрсытэт таксама рэалізуе 26 праектаў у міжнародных дасьледчых праграмах:
* 300 вынаходак гатовыя да ўвядзеньня ў эксплюатацыю;
* ў працэсе рэалізацыі 200 дасьледаваньняў і праектаў разьвіцьця зь дзяржаўных і міжнародных крыніц фінансаваньня;
* на працягу 3 гадоў унівэрсытэт падпісаў 700 пагадненьняў з прадпрыемствамі.

**Супраца з прадпрыемствамі і трансфэр тэхналёгіяў**

Гданьская палітэхніка праводзіла шматлікія інавацыйныя дасьледаваньні па распрацоўцы праектаў, якія накіраваныя на ўкараненьне тэхналёгій фінансуюцца дзяржавай. Многія з гэтых праектаў атрымалі фінансаваньне з сродкаў апэратыўнай праграмы «Інавацыйная эканоміка».
Работнікаў Гданьскага Політэхнічнага Ўнівэрсытэту пастаянна прыцягваюць да супрацоўніцтва многія знакамітыя фірмы, сярод якіх: INTEL Technology Poland, «Самсунг Электроніка Польшчы», IBM Polska, Young Digital Planet, Blue Services, TechnoService, Datera, Learnetics, IVO Software, FIDO Intelligence, GE Hitachi Nuclear Energy International , PGE Górnictwo i Energetyka Konwencjonalna, KGHM Polska Miedź, LOTOS Asfalt, Польскі нафтаканцэрн «Орлен», Schlumberger LTD, Deep Ocean Technology, BioLab Innovative Research Technologies, BLIRT SA, Kruszwica.

### Фінансаваньне
Асноўнай крыніцай даходу для ўнівэрсытэту зьяўляецца выкладчыцкая (58 %).

ВНУ атрымлівае дадатковае фінансаваньне зь дзяржбюджэту, але асноўнай крыніцай прыбытку застаюцца платныя адукацыйныя паслугі. Асноўнай крыніцай даходу для ўнівэрсытэту зьяўляецца выкладчыцкая дзейнасьць (58%). ВНУ атрымлівае датацыі зь дзяржаўнага бюджэту, але асноўная крыніца даходу — гэта платныя адукацыйныя паслугі.

Навукова-дасьледчая дзейнасьць складае агулам 30%, а яе асноўнымі складнікамі зьяўляюцца: гранты для фінансаваньне статутнай дзейнасьці, сродкі для рэалізацыі праектаў, што фінансуюцца Нацыянальным цэнтрам дасьледаваньняў і разьвіцьця, і Нацыянальным Навуковым Цэнтрам, а таксама фінансаваньне навукова-тэхнічнага супрацоўніцтва зь іншымі краінамі. Унівэрсытэт таксама атрымлівае прыбытак ад продажу работ і навукова-дасьледчых паслуг.


Файл:Politech gda okretowy.jpg
Файл:Politech gda eti.tif
Файл:Wahadło Foucaulta na dziedzińcu im. Jana Heweliusza. Fot. K. Krzempek.jpg
Файл:Politech gda elektrotech automat.jpg 


## Крыніцы

## Вонкавыя спасылкі
* http://www.pg.edu.pl
* https://web.archive.org/web/20180831094941/http://www.nauka.gov.pl/
* https://web.archive.org/web/20201129052240/http://www.krd.ogicom.pl/pl/projektyy_stare/prodok.html
* https://web.archive.org/web/20140903093542/http://pg.edu.pl/international/home1
* https://web.archive.org/web/20140714155349/https://www.funduszeeuropejskie.gov.pl/sukcesdziekife/strony/centrum_nanotechnologii_politechniki_gdanskiej_03062013.aspx
* https://web.archive.org/web/20140403152023/http://ctwt.pg.edu.pl/pk-ict

Катэгорыя:Польскія ўнівэрсытэты
Катэгорыя:Гданьск